**СТУДЕНТСКИ СТАЖОВЕ - КАТЕДРА „КУЛТУРОЛОГИЯ”**

Учебната практика е задължителна част от обучението на студентите от катедра „Културология“, в съответствие с изискванията на съответните нормативни актове за висше образование.

Учебният стаж е с обща продължителност 195 часа за специалност "Културология и културен мениджмънт"; 210 часа за специалност "Култура и медии" и 225 часа за специалност "Култура и културен туризъм”, разпределен във втори, четвърти, шести и седми семестър.

Практическото обучение на студентите от специалностите на катедра "Културология“ може да се провежда на:

* Осигурени от катедра "Културология" стажантски места в структурите на ЮЗУ или извън ЮЗУ – във фирми, институции, държавни организации, работещи в областта на културата, медиите, туризма в Благоевград и в страната;
* В избрана по лична инициатива и посочена от студентите фирма/институция, държавни организации, работещи в областта на културата, медиите, туризма в Благоевград и в страната,
* Административни или изследователски структури на ЮЗУ (отдели, центрове, институти, лаборатории и др.),
* Фирми и организации в чужбина, при участие на студентите в мобилност о програма "Еразъм +" или по други международни програми.

Стажът се оценява, като получената оценка се вписва в дипломата за завършена бакалавърска степен по съответната специалност.

Катедра „Културология“ реализира и подържа отношения на сътрудничество, включително за стаж, с някои ключови институции в Благоевград и региона, както следва:

* Община Благоевград,
* Регионална библиотека „Д. Талев“ – Благоевград,
* БНР-Радио Благоевград,
* Регионален исторически музей – Благоевград,
* Вестник „Струма“ – Благоевград,
* Телевизия „Дартс“ – Благоевград,
* Общински младежки дом – Благоевград,
* Асоциация за европейско развитие на българското село – Благоевград,
* Туристическа агенция „Алфатур“ –Благоевград.
* Община Банско
* Община Сандански